מגדל המים (פירושונים)

מגדל מים הוא מכל מים המתנשא מעל צרכני המים המיועדים. המגדל אוגר מים המוזנים אליו ממשאבות שבתחתיתו ומזין את הצרכנים תוך שימוש בגרביטציה. לחץ המים שנותן המגדל לצרכנים קשור לגובהו לפי החישוב של 1 אטמוספירה ל-10 מטר גובה (גובה המגדל נקרא עומד (Head)). יצירת לחץ בצנרת בעזרת הגרביטציה חוסך בצורך בהפעלת משאבות חשמליות ליצירת לחץ דומה וגם מייצב את הלחץ. בהרבה מקרים הפעלת המשאבות למילוי המכל נעשית בלילה לחסוך חשמל (לפי תעריף תעו"ז). במגדל מנגנון שמפסיק את מילוי המכל כשהוא מלא. מגדלים בנפחים גדולים מאפשרים צבירת מים לשעת חירום.